चोरी की लग्जरी गाड़ियों को ब्रांड न्यू कार बनाकर बेचने वाला गिरफ्तार, तरीका जान हैरान रह जाएंगे आप
पुलिस ने बताया कि 6 मार्च को AATS को जानकारी मिली कि मोहसिन एक स्कूटी जिसपर नम्बर प्लेट नहीं है, उसपर सवार होकर एलएनजेपी अस्पताल के पास आने वाला है। पुलिस ने यहीं से इसे दबोच लिया।
नई दिल्ली. राजधानी दिल्ली की पुलिस को बड़ी सफलता मिली है। सेंट्रल दिल्ली की पुलिस ने एक ऐसे गैंग का भंडाफोड़ किया है, जो चोरी की गई लग्जरी गाड़ियों को शातिराना तरीके से ब्रांड न्यू कार में बदल देता था। चोरी की गाड़ियों को ये गैंग कागजों में हराफेरी करके उन्हें बड़े दामों में बेच भी देता था। दिल्ली पुलिस की AATS यूनिट ने उत्तर प्रदेश के मेरठ के रहने वाले मोहसिन नाम के शख्स को गिरफ्तार किया है। ये चोरी की गाड़िया रिसीव करने इन्हें आगे बचेता था।पढ़ें- रेलवे चलाएगा एक और हमसफर एक्सप्रेस, 10 राज्यों के लोगों को होगा फायदा, जानिए रूट, टाइम और स्टॉपेजपुलिस ने बताया कि मोहसिन मेरठ के एक साथी बबलू से चोरी की गाड़ियां खरीदकर उनका चेसिस और इंजन नंबर बदलकर उन्हें अलग-अलग दामों पर आगे बेच दिया करता था। ये डैमेज गाड़ियों को खरीदकर उनका भी रजिस्ट्रेशन करवाया जाता था। पुलिस ने बताया कि 6 मार्च को AATS को जानकारी मिली कि मोहसिन एक स्कूटी जिसपर नम्बर प्लेट नहीं है, उसपर सवार होकर एलएनजेपी अस्पताल के पास आने वाला है। पुलिस ने यहीं से इसे दबोच लिया।पढ़ें- भारतीय रेलवे ने यात्रियों को दी सौगात! अभी पटरियों पर दौड़ती रहेंगी ये 24 स्पेशल ट्रेन, जानिए पूरी डिटेलदिल्ली पुलिस द्वारा की गई पूछताछ में मोहसिन ने कबूला कि वो ऑटोलिफ्टर गैंग का एक्टिव मेंम्बर है और बबलू से वो चोरी की गाड़ियां खरीदा करता था। दरअसल जब भी मोहसिन कोई स्क्रैप कार खरीदता था, तो वो बबलू को सेम मॉडल की नई गाड़ी चोरी करने को कहता और फिर उसका चेसिस नम्बर इंजन नम्बर स्क्रैप कार से बदलकर उसे नई गाड़ी बनाकर आगे थोड़े कम दामो पर बेच दिया करता था। पुलिस ने बताया कि इस तरीके से ये पिछले 7 सालों में अब तक 500 चोरी की गाड़ियों को आगे बेच चुका है। इसके पास से 10 लग्जरी कार बरामद की गई हैं। इसके अलावा इसके पास से एक पिस्टल और कारतूस भी बरामद किया गया है। इसके पास से जो गाड़ियां बरामद की गई हैं, उनमें क्रेटा, आई20, ब्लेनो, ब्रीजा, डिजायर जैसी कारें शामिल हैं।पढ़ें- सुरक्षा की दृष्टि से योगी सरकार का बड़ा फैसला, होली पर 20 जिलों में RAF होगी तैनात